Parada "Rrënjët e Zemrës"

Parada "Rrënjët e Zemrës"

Parada "Rrënjët e Zemrës"https://ata.gov.al/2024/09/22/parada-shqiptare-rrenjet-e-zemres-ne-asti-te-italise/ është një ngjarje kulturore e cila organizohet në qytetin Asti, Itali. Kjo paradë ka për qëllim promovimin dhe ruajtjen e kulturës dhe traditave shqiptare mes komunitetit të madh shqiptar që jeton në këtë qytet dhe përtej tij. Duke përfshirë këngë, valle, dhe veshje tradicionale nga të gjitha zonat e Shqipërisë, parada shërben si një mjet për të transmetuar vlerat dhe krenarinë kombëtare tek gjeneratat e reja të shqiptarëve që kanë lindur dhe janë rritur në Itali.

Parada filloi si një iniciativë e Shoqatës ASO Albania Piemonte në bashkëpunim me Qendrën Kulturore "Margarita Xhepa" në Asti. Të motivuar nga dëshira për të ruajtur dhe përçuar identitetin shqiptar, organizatorët e panë të nevojshme të krijojnë një ngjarje që do të lidhte komunitetin shqiptar me rrënjët e tij kulturore dhe historike. Aktiviteti, i cili është zhvilluar për herë të tretë, ka evoluar në një festë të madhe të identitetit shqiptar, duke tërhequr pjesëmarrës nga të gjitha anët e Italisë.

Parada "Rrënjët e Zemrës" përfshin një sërë aktivitetesh kulturore, artistike dhe arsimore. Grupet folklorike nga zona të ndryshme të Shqipërisë, të veshura me kostume tradicionale kuqezi, sjellin në jetë ngjyrat dhe tingujt e vendit të tyre përmes këngëve dhe valleve tradicionale. Në këtë manifestim marrin pjesë dhjetëra organizata kulturore, artistike dhe arsimore të shkollave shqipe nga e gjithë Italia.

Ndër pjesëmarrësit e shumtë të kësaj parade përmendet Shoqata Kulturore "Zëri Atdheut" nga qyteti Montebelluna, e cila jo vetëm që kontribuon me pjesëmarrjen në aktivitetet folklorike, por edhe me nisma kulturore si përkthimi në italisht i romanit "Eskadronët e vdekjes" të autorit Bardhyl Mahmuti. Ky roman është shpërndarë falas në një tirazh prej 1000 kopjesh, duke e pasuruar paradën me një dimension letrar dhe intelektual.

Çdo vit, parada "Rrënjët e Zemrës" bëhet më e madhe dhe më e rëndësishme, duke tërhequr shqiptarë https://elbasaninews.tv/parada-rrenjet-e-zemres-itali-ne-rruget-e-astit-marshimi-i-shqiptareve-te-veshur-kuq-e-zi/ nga zona të ndryshme të Italisë dhe duke krijuar një atmosferë të gjallë dhe festive në rrugët e Astit. Ky aktivitet jo vetëm që lidh shqiptarët mes tyre, por gjithashtu i prezanton kulturën dhe trashëgiminë e tyre një publiku më të gjerë italian.

Një nga pikat kryesore të paradës është vendosja e memorialit të Nënë Terezës në qendër të Astit, një gjest që thekson lidhjen e fuqishme mes komunitetit shqiptar dhe trashëgimisë së tij kulturore dhe shpirtërore.

Parada "Rrënjët e Zemrës" është një shembull i shkëlqyer i asaj se si një komunitet emigrant mund të ruajë dhe të promovojë identitetin e tij kulturorhttps://www.gazetatema.net/kulture/itali-parada-rrenjet-e-zemres-ne-rruget-e-astit-marshimi-i-shqiptareve-t-i458659/ edhe në mërgim. Ajo përçon një mesazh të fuqishëm të unitetit dhe krenarisë kombëtare, duke shërbyer si një urë lidhëse mes brezave dhe si një festë e kulturës shqiptare në zemër të Italisë.

 Burimet 

Kategoria:Itali
Kategoria:Mërgata
Kategoria:Kultura e Shqipërisë
Kategoria:Mërgata shqiptare